internet vaartha 126 Views
బిగ్‌స్టార్‌ వ్యవస్థాపకులు రాజ్‌ పల్లపోటు
హైదరాబాద్‌ : ప్రపంచ వ్యాప్తంగా విద్యారంగంలో టెక్నాలజీతో వినూత్న మార్పులు తెచ్చిన ప్రముఖ డిజిటల్‌ సంస్థ బిగ్‌స్టార్‌ గ్లోబల్‌ భారత్‌లో తన కార్యకలాపాలను విస్తరిస్తోంది. భారత్‌ కార్యకలాపాలకు లెర్నింగ్‌ పెప్పర్‌ సంస్థ ద్వారా తమ కార్యకలాపాలు విస్తరిస్తున్నట్లు సంస్థ అధిపతి రాజ్‌ పల్లపోతు వివరించారు. మొత్తం 17 దేశాల్లో ఉన్న తమ సంస్థ దక్షిణాదిరాష్ట్రాలకు మరింతగా విస్తరించే యోచనతో ఉందని ఆయన వివరించారు. సంస్థ ఎగ్జిక్యూటివ్‌ డైరెక్టర్‌ సిఇఒ నేహా అగర్వాల్‌తో కలిసి ఆయన మీడియాతో మాట్లాడుతూ లెర్నింగ పెప్పర్స్‌ ద్వారా తాము భారత్‌, యునైటెడ్‌ అరబ్‌ ఎమిరేట్స్‌లో బిగ్‌స్టార్‌ గ్లోబల్‌ కార్యకలాపాలు విస్తరిస్తున్నట్లు తెలిపారు. అంతర్జాతీయంగా బిగ్‌స్టార్‌ 58 మిలియన్‌ డాలర్ల టర్నోవర్‌త ఉందని, లెర్నింగ్‌ పెప్పర్స్‌ద్వారా రాబ డులు మొదటి ఏడాది 2.5 మిలియన్‌ డాలర్లు రాగలవని అంచనా వేస్తున్నట్లు రాజ్‌ వివరించారు. 2017లో ఈ రాబడులు 15 నుంచి 20 మిలియ న్‌ డాలర్లకు పెంచాలన్న లక్ష్యంతో ఉన్నట్లు తెలిపా రు. ఇప్పటికే తమ సేవలను దక్షిణకొరియా, చైనా, జర్మనీ వంటి దేశాల్లో బిగ్‌స్టార్‌ గ్లోబల్‌ అనుసరించే స్మార్ట్‌ ఎడుకేర్‌ ప్రణాళికలు అమలవుతున్నాయ న్నారు. చిన్నపిల్లలకు సంబంధించిన విద్యాబోధనా పరికరాలను ప్రీలోడెడ్‌ ఉత్పత్తులు అందిస్తామన్నా రు. అవి ట్యాబ్‌, మొబైల్‌ డివైస్‌ వంటివి అన్ని స్మార్ట్‌ టేబుల్స్‌ వంటి వాటిని కూడా ఏర్పాటు చేయలగమన్నారు. ప్రస్తుతం విద్యారంగంలో వస్తున్న విప్లవాత్మక బోధనా విధానాలకు అనుగుణంగా లెర్నింగ్‌పెప్పర్‌ సంస్థ ద్వారా భారత్‌లో తమ కార్య కలాపాలను మరింత విస్తృతం చేస్తామని రాజ్‌ పల్లపోతు వివరించారు. స్మార్ట్‌ల్యాబ్‌తోపాటు స్మార్ట్‌ పరికరాలు కూడా విద్యాబోధనకు అనువుగా ఉంటాయన్నారు. ఇందుకు సంబంధించి ఎల్‌జి వంటి కంపెనీలతో ఒప్పందాలు చేసుకున్నట్లు వివరించారు. దక్షిణకొరియాలో స్మార్ట్‌కిడ్స్‌ టివి చానల్‌ కూడా రన్‌చేస్తున్నట్లు వివరించారు. భారత్‌లో బిగ్‌ స్టార్‌ కార్యకలాపాలకు లెర్నింగ్‌పెప్పర్‌ గేట్‌వేలా ఉపకరిస్తుందని ఆయన ఆశాభావం వ్యక్తంచేశారు. 2.5 మిలియన్‌ డాలర్లతో వచ్చే 1.5 నుంచి మూడేళ్లలోపు అనితర వృద్ధిని సాధించగలమని ఆయన పేర్కొన్నారు. అంతర్జాతీయంగా 30వేలకు పైగా విద్యాసంస్థలతో ఒప్పందాలు చేసుకున్నట్లు తెలిపారు. భారత్‌లో కూడా ఆంధ్రప్రదేశ్‌, కర్ణాటక, తెలంగాణ, కేరళ, తమిళనాడు రాష్ట్రాలకు సంబంధించి ఆరువేలకుపైగా విద్యాసంస్థలను తమ సేవలకు వినియోగించుకోవాలని నిర్ణయించినట్లు రాజ్‌ వెల్లడించారు. కొరియాలో కిడ్జ్‌టివి ఒజడ్‌ విజయవంతంగా నడుస్తోందన్నారు. త్వరలోనే ఐపిటివి కార్యకలాపాలు అందిస్తామన్నారు. ఇందుకు సంబంధించి కలిసివచ్చే ప్రైవేటు సంస్థలతో ఒప్పందాలుచేసుకోగలమని వివరించారు. కొరియ, చైనా ప్రభుత్వాలయితే పిపిపి పద్ధతిలో విద్యా విధానంలో మార్పులుతెచ్చేకృషి చేస్తున్నాయన్నారు.